2012 m. spalio 4 d. Teisingumo Teismo (septintoji kolegija) sprendimasEvropaïki Dynamiki prieš Komisiją
(Byla C-629/11 P)
„Apeliacinis skundas – Komisijos sudaryta viešojo pirkimo sutartis – Pasiūlymo atmetimas – Pareiga motyvuoti – Reglamentas (EB, Euratomas) Nr. 1605/2002–100 straipsnio 2 dalis – Atsakymo į prašymą suteikti informaciją pateikimo terminas – Reglamentas (EB, Euratomas) Nr. 2342/2002–149 straipsnio 2 dalis“
1.                     Institucijų aktai – Motyvavimas – Pareiga – Apimtis – Per viešojo paslaugų pirkimo procedūrą priimtas sprendimas atmesti pasiūlymą –
Pareiga gavus prašymą raštu pranešti, kokios yra laimėjusios paraiškos charakteristikos ir kokie jos santykiniai pranašumai,
taip pat konkursą laimėjusio dalyvio pavadinimą – Perkančiosios organizacijos pareiga pateikti detalią atsižvelgimo į kiekvieną
atmestos paraiškos elementą per jos vertinimo procedūrą santrauką arba laimėjusios paraiškos ir konkurso nelaimėjusio dalyvio
paraiškos kruopščią lyginamąją analizę – Nebuvimas – Nepagrįstas pagrindas (SESV 256 straipsnis; Tarybos reglamento Nr. 1605/2002
100 straipsnio 2 dalies pirma pastraipa; Komisijos reglamento Nr. 2342/2002 149 straipsnio 3 dalis) (žr. 20–23 punktus)
2.                     Institucijų aktai – Motyvavimas – Pareiga – Apimtis – Per viešojo paslaugų pirkimo procedūrą priimtas sprendimas atmesti pasiūlymą –
Komisijos pažeistos rūpestingumo ir gero administravimo pareigos – Motyvai, pateikti konkurso dalyviui praėjus 8 dienoms po
pranešimo termino pabaigos – Pradelsimas, kuris savaime negali lemti ginčijamų sprendimų panaikinimo – Nepagrįstas pagrindas
(Tarybos reglamento Nr. 1605/2002 100 straipsnio 2 dalies pirma pastraipa; Komisijos reglamento Nr. 2342/2002 149 straipsnio
2 dalis) (žr. 37, 39, 40 punktus)
Dalykas
Apeliacinis skundas dėl 2011 m. rugsėjo 20 d. Bendrojo Teismo (antroji kolegija) sprendimo
Evropaïki Dynamiki prieš Komisiją
(T-298/09), kuriuo atmestas ieškinys dėl 2009 m. gegužės 12 d. Komisijos sprendimo atmesti apeliantės pasiūlymą, pateiktą
viešųjų pirkimų procedūroje EAC/01/2008 dėl išorinių mokymo programų paslaugų teikimo (EPISEP) (OL 2008/S 158-212752), ir
sprendimo sudaryti sutartį su kitu konkurso dalyviu panaikinimo ir prašymą atlyginti nuostolius – Finansinio reglamento 93 straipsnio
1 dalies f punktas – Pasiūlymų galiojimo laikotarpis – Deliktinė atsakomybė.
Rezoliucinė dalis
1.
Atmesti apeliacinį skundą.
2.
Priteisti iš Evropaïki Dynamiki – Proigmena Systimata Tilepikoinonion Pliroforikis kai Tilematikis AE bylinėjimosi išlaidas.